b'\n_START_ARTICLE_\nOliivimaanappari\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan oliivimaanappari on noin 14\xc2\xa0cm. Sel\xc3\xa4st\xc3\xa4\xc3\xa4n, p\xc3\xa4\xc3\xa4st\xc3\xa4\xc3\xa4n ja siivist\xc3\xa4\xc3\xa4n laji on v\xc3\xa4ritykselt\xc3\xa4\xc3\xa4n oliivinruskea. Kurkku ja vatsa ovat kellert\xc3\xa4v\xc3\xa4n valkoiset. Oliivimaanapparin rinta on musta. Laji muistuttaa ulkon\xc3\xa4\xc3\xb6lt\xc3\xa4\xc3\xa4n huomattavasti maanapparia (Corythopis torquatus).\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nOliivimaanapparin levinneisyysalue ulottuu Brasilian etel\xc3\xa4osista Paraguayn ja Bolivian it\xc3\xa4osiin sek\xc3\xa4 pohjoiseen Argentiinaan. Linnun elinymp\xc3\xa4rist\xc3\xb6\xc3\xa4 ovat kosteiden metsien pohjakerrokset. Laji tulee toimeen my\xc3\xb6s jossain m\xc3\xa4\xc3\xa4rin hakatuissa metsiss\xc3\xa4. Oliivimaanapparin elinymp\xc3\xa4rist\xc3\xb6t sijaitsevat yleens\xc3\xa4 alle 800 metrin korkeudella merenpinnasta.'